ยอดเด็กสมัคร ร.ร.แข่งขันสูงลดฮวบ
บุญรักษ์ ปลื้ม สพฐ.แก้เหลื่อมล้ำได้ผล สั่งวิเคราะห์โอเน็ตอัปคุณภาพ,ดร.บุญรักษ์ ยอดเพชร เลขาธิการคณะกรรมการการศึกษาขั้นพื้นฐาน (กพฐ.) เปิดเผยถึงการรับนักเรียนเข้าเรียนต่อชั้น ม.1 และ ม.4 ประจำปีการศึกษา 2562 ว่า ภาพรวมการสอบทั้ง 2 วันเป็นไปด้วยความเรียบร้อยยังไม่ได้รับรายงานการทุจริตแต่อย่างใด การรับนักเรียนปีนี้พบว่าการสมัครในโรงเรียนอัตราการแข่งขันสูงมีจำนวนน้อยลงกว่าปีที่ผ่านมา ส่วนหนึ่งมาจากแนวปฏิบัติรับนักเรียนของ สพฐ.ที่ต้องการลดความเหลื่อมล้ำและสร้างความเสมอภาคทางการศึกษา ที่ให้รับนักเรียน ม.3 เดิมเรียนต่อ ม.4 ได้แบบอัตโนมัติ ทำให้เด็กไม่ต้องเคว้งคว้างหาที่สอบใหม่ และการรับนักเรียนในเขตพื้นที่บริการ 60% และนอกเขตพื้นที่บริการ 40% ทำให้หลายโรงเรียนในจังหวัดใหญ่ๆเด็กที่อยู่ในพื้นที่บริการมีผู้สมัครไม่เต็ม สามารถจัดสรรส่วนที่เหลือให้กับเด็กนอกเขตพื้นที่บริการ,เลขาธิการ กพฐ. กล่าวอีกว่า ส่วนผลคะแนนการทดสอบทางการศึกษาระดับชาติขั้นพื้นฐาน (โอเน็ต) ป.6 ม.3 และ ม.6 ที่มีการประกาศผลไปแล้ว ภาพรวมเป็นที่น่าพอใจและยินดีที่คะแนนโอเน็ตของนักเรียนดีขึ้นโดยเฉพาะโรงเรียนที่อยู่ในพื้นที่ห่างไกลก็ได้คะแนนดีขึ้นด้วยเช่นกัน แสดงให้เห็นว่า สพฐ.มุ่งมั่นในการแก้ปัญหาลดความเหลื่อมล้ำมาโดยตลอดจนประสบความสำเร็จไปอีกขั้น แต่ สพฐ.คงไม่หยุดเพียงแค่นี้ ซึ่งตนได้มอบให้ทุกสำนักไปรวบรวมโรงเรียนเฉพาะกลุ่มเป้าหมายไม่ว่า0000จะเป็นกลุ่มโรงเรียนในพื้นที่ 3 จังหวัดชายแดนภาคใต้ กลุ่มโรงเรียนที่จัดการเรียนการสอนด้วยระบบดีแอลทีวี หรือกลุ่มโรงเรียนที่จัดการเรียนการสอนด้วยระบบ Active Learning เพื่อต้องการให้เกิดการวิเคราะห์ คุณภาพของแต่ละกลุ่มเป้าหมายว่ามีการวางแผน จัดการเรียนการสอนอย่างไร และวิธีการไหนที่เด็กเรียนแล้วประสบความสำเร็จมากที่สุด รวมถึงวิธีการไหนยังเป็นจุดบกพร่อง เพื่อเก็บรวบรวมเป็นข้อมูลในการพัฒนาคุณภาพการศึกษาทั้งประเทศให้ดียิ่งขึ้นต่อไป.
ดร.บุญรักษ์ ยอดเพชร เลขาธิการคณะกรรมการการศึกษาขั้นพื้นฐาน (กพฐ.) เปิดเผยถึงการรับนักเรียนเข้าเรียนต่อชั้น ม.1 และ ม.4 ประจำปีการศึกษา 2562 ว่า ภาพรวมการสอบทั้ง 2 วัน
บุญรักษ์ ยอดเพชร,นักเรียน,การรับนักเรียน,สมัครเข้าเรียน,ผลคะแนนน,แก้ปัญหา,ความเลื่อมล้ำ,การศึกษา